- K'olasiyas
- <
- 3
- >

3
Krstosn handr beyo
1 3:1 Dub. 110:1 Krstosnton k'irotse it tuwiyakon eshe Krstos Ik'o k'ani aaromantse b́beeyirwoke dambe fa'a keewwotsi geyore. 2 Uni aawo dambe fa'a keewwotsi gawwore bako datsatse fa'a keewwots jangosh shiyank'ayere. 3 It k'iron k'alewok'ó k'alewon datsanatse k'alewtserte, it beyonwere Krstosnton Ik'ots aashwtsere. 4 It kash wottso Krstos b́be'ewor itwere bínton mangon be'etute.
Natona bandr beyon
5 Eshe mansh it gitsotse datsatsi beyi tewun jamo ud'uwere, boowere «Widona, kiimo, gusiyo, gond tewuno, Woteraw ik'uwotsi ik'iyok'o wotts tewno» manootsiye. 6 Keewanotsatse tuutson aleraw ashuwotsats Ik'i fayo weetuwe. 7 It woor haniyere shin it beyor keewanotsi finefetsatniye it teshi.
8 Andmó fayo, nibk'úno, nemigondo, ash shúts t'afiyo, itatse wokiwere, jitsit keewonwere it nonotse keshk'aye. 9 3:9 Efe. 4:22 Natts doyo b́fiinonton kishde'k'at juu it k'rtsotse itatsatseyo kooto keewek'ayere. 10 3:10 Aze. 1:26; Efe. 4:24 Aztso aro aron dano daatsosh andrefere ameetwo handr doyo tahdek'rtee. 11 Hank'on Girik ashonat Ayhudi ashon, gof amtsonat gof amawon, ash dats ashwotowa, salat'ank wotowa salat'anera ash wotowa, guutsonat guutswoteraw ash dagotse k'osh k'oshewo aaliye, Krstos jamoniye, jamotsnowere bíne.
12 3:12-13 Efe. 4:2 Eshe Ik'o galb́dek'tsanotsnat S'ayin shunetswots it wottsosh maac'k'ewo, doo, b́took dashan detso, t'at'deshawo, k'amo tahde'ere. 13 3:13Efe. 4:32 It atsa atsewo k'amewere, ititsere iko ikats b́ iirits keewo fa'e wotiyal orowa erere, Krstos itsh orowa b́ ettsok'o itwere orowa erere. 14 Jamánatsere bogshde'er jamo ikok koide tifde'er b́ jamon ik wot daatsit shuno tahde'ere. 15 Ik atsikaywotsi wotat arikon s'eegetswots jeen wotts Krstosko jeeno itnibats naashowe, bín údirwotsnowere wotoore. 16 Krstos aap'tso ititse s'eenon it nibots beewe, dani teleef jamonowere it atsatsewo daniwere, shiyewere, duubonat údi dubonowere, Shayiri jááwi dubonowere it nibotse Ik'o údfetsr duuwere. 17 3:16-17 Efe. 5:19-20 Iyesus weeron Ik'o niho údfetsr it keewirwonowere it k'aliru jamo doonzo shútson k'aluwere, bínowere Ik'o niho údoore.
18 3:18 Efe. 5:22; 1 P'et'. 3:1 Máátsuwotso! doonzo shinatse sheeng b́wottsotse it kenihsh alewere.
19 3:19 Efe. 5:5; 1 P'et'. 3:7 Kenihuwotso! it máátswotsi shunere, boosh maac' kup'wotsi wotk'ayere.
20 3:20 Efe. 6:1 Nana'uwotso! han doonzo geneúshitk b́wottsotse jamkeewon it ind nihosh alewere.
21 3:21 Efe. 6:4 Nihwotso! bo maac'o bok'ut'rawok'o it nana'o fayon nibo k'únik'ayere.
22 3:22-25 Efe. 6:5-8 Guuts guutsuwotso! datsatsi it doonzotssh jamkeewon alewere, it aletwere bo iti bobek'iruwonat ash maac'o k'eezon be'ewosh b́woterawon doonzo shatonat nib s'ayinon wotowe. 23 It k'aliru jamo ashosh b́woterawon doonzo Iyesussh it k'aliruwok'o it nibon k'aluwere. 24 Hanshowere doonzo dari ristiyo k'awnts woshde'er itsh b́imetwok'o danfte, bísh itfinirwonwere doonzo Krstosiye, 25 3:25 Iwi. 10:17; Efe. 6:9 Ik'oke bogabogsho bíaaltsotse gond finitwonwere b́gondfinosh fayo dek'etwe.

- K'olasiyas
- <
- 3
- >

3:1 3:1 Dub. 110:1

3:9 3:9 Efe. 4:22

3:10 3:10 Aze. 1:26; Efe. 4:24

3:12 3:12-13 Efe. 4:2

3:13 3:13 Efe. 4:32

3:17 3:16-17 Efe. 5:19-20

3:18 3:18 Efe. 5:22; 1 P'et'. 3:1

3:19 3:19 Efe. 5:5; 1 P'et'. 3:7

3:20 3:20 Efe. 6:1

3:21 3:21 Efe. 6:4

3:22 3:22-25 Efe. 6:5-8

3:25 3:25 Iwi. 10:17; Efe. 6:9

© 2018 TWFTW