- Rom
- <
- 16
- >

16
Jamo
1 Feben Knkriy kitotse Ik' moowosh finiru nomish amanetsu b wottsok'o it dano geefe. 2 Bi taanat k'osh ay ashuwotsi b tep'iruwotse amants ibuwotsi ibiyo boosh b́ wotituwok'o doonzo shútson de'er bish geyit keewo jamon bin it tep'etuwok'o oona itsh etiruwe.
3 16:3 Wosh. 18:2 Iyesus Krstos fino finiruwotsnton ik wottsuwots P'rsk'lnat Ak'ilnsh jamo keewwere, 4 boowere t shegro k'iroshoru dab k'andek'kne boteshi, hann boon jam aawosh úditwe, t s'uzi b́ woterawo Ik' ashwoteraw krstani woto maants aants Ik' moowwotsworu it údirune. 5 Bo moots Ik' k'onosh kakuwets amantsuwotssh jamo t'intsuwere.
Isiyi dats kayatse shini Krstosn amantsonat tshuntso Ep'enet'ossh jamo keewwere. 6 Itsh ayidek'at maawutsu Mariyamsh jamo t'intsuwere. 7 Taanton tipeyat teshts woshetswotsitsere daneets teshts ayhudiyots jaagúwots Andronik'osnat Yuniyassh* 16:7 Yuniyassh: Ik ik branon guut'etswotsitse, «Yuliya» etee boetiri. jamo t'intsuwere, boowere taayere shine Krstosi bo amani.
8 Doonzon tshúntso Amp'ilyat'ossh jamo t'intsuwere, 9 Krstos finon noonton ik wottso Úrbanosnat tshúntso Ist'akussh jamo t'intsuwere. 10 Krstosk b́ wottsotse fadeyat bíere bísh gawetso Ap'elissh jamo t'intsuwere, Arst'obulos maa ash wottsuwotssh jamo t'intsuwere. 11 Ayhudiyotse t jago Herodiyonsh jamo t'intsuwere, Narsises maa ashuwotsitse Doonzon amantsuwotssh jamo t'intsuwere.
12 Doonzosh finon ayidek't maawirwotssh Trufaynnat Trufolsh jamo t'intsuwere. Doonzo finon ayidek'at mááwtsunat Krstosn ayidek'at tshunts Persissh jamo t'intsuwere. 13 16:13 Mar. 15:21 Doonzosh finon ayidek't danetso Rufossh jamo t'intsuwere, taan b naayikok'o shunfu b́ indshowre jamo t'intswere. 14 Asnkritosnat Flegonsh, Hermesmsh, Patrobasmsh, Hermasmsh, bonton fa'a eshúwotssh jamo t'intsuwere. 15 Filologossh, Yulyash, Neryanat b́ mishsh jamo t'intsuwere, hank'o Olumpasnat bínton fa'a amantsuwots jamwotssh jamo t'intsuwere. 16 S'ayin jobon it atsatseyo jobeyar jamo aatewere. Krstosk wotts Ik' maa jamwots jamo itsh t'intsirune.
S'uwaatsi izo
17 Ti eshuwotso! it dek'ts dan man k'efituwotsi wotat it dagotse k'aleyon gond bek'o dowet ashuwotsatse it atso korde'ere, boatsere wokoore! 18 Hank'o ashuwots botookosha bako Krstosshaliye bo finiri. Bonono shaawshdek' dáshon garaamiwots nibo boant'elciri.
19 Doo shishi aap'osh aleets ash it wottso ash jamokere b́ danetsotse geneúk t wotwotiyaloru, sheeng keewosh dantswotsi, gond keewoshomó maac' kúp'uwotsi it wotitwok'o geefe. 20 Jeeniko Izar Izewer káári Shed'ano it tufi shirots tiitsetwe.
No Doonz Iyesus Krstos s'aato itnton wotowe.
21 16:21 Wosh. 16:1 T finonton ik wottso T'imotiwos jamo itsh t'intsiruwe, eshe ayhudiyotse t jag wotts Luk'iyosnat Iyason Sosip'at'roswere jamo t'intsirune.
22 Woshhan guut'tso taawe T'ert'iyos Doonzon jamo t'intsituwe.
23 16:23 Wosh. 19:29; 1 K'or. 1:14; 2 T'im. 4:20 Taanat hanokere fa'a jamo Ik' moowwotsi Ibiiruwo Gayiyos jamo t'intsiruwe, kitutsi gizo detsiruwo Erast'os, no eshú K'a'rt'os jamo itsh t'intsiruwe. 24 † 16:24 Hiye awdl taawan yoots guut'ets S'ayin mas'afwotsitse aali.
Údi k'ono
25 Taa tdaniru doo shishi keewan Iyesus Krstos jangosh beshiyeyiru woshonat yootstson aashat teshtso, andomó be'ets ari ááshts keewon Ik'onwere it imnetiyats it ned'ituwok'o iti woshosh falituwe. 26 Andomó arikan be'ere, dúre dúrts Ik'o tzaziyon jamwots amanar bo aletwok'o Nebiywots mas'aafi weeron ash jamwots bo danetuwok'o k'alere.
27 B́ s'uzn dani teleefo detsts Ik'o Izar Izewersh, Iyesus Krstosn dúre dúron údo wotowe! Amen.

- Rom
- <
- 16
- >

16:3 16:3 Wosh. 18:2

*16:7 16:7 Yuniyassh: Ik ik branon guut'etswotsitse, «Yuliya» etee boetiri.

16:13 16:13 Mar. 15:21

16:21 16:21 Wosh. 16:1

16:23 16:23 Wosh. 19:29; 1 K'or. 1:14; 2 T'im. 4:20

†16:24 16:24 Hiye awdl taawan yoots guut'ets S'ayin mas'afwotsitse aali.

© 2018 TWFTW